Държавен вестник, бр. 71, 2013 г., стр. 35

БРОЙ  71	
Д Ъ Р Ж А В Е Н  В Е С Т Н И К 	
СТР.  35  
(4) Заповедта се публикува в един нацио­
нален ежедневник и на интернет страницата 
на агенцията не по-късно от 14 дни преди 
датата за отваряне и разглеждане на офертите.
Чл. 16. (1) В конкурса могат до участват 
физически и юридически лица, притежаващи 
складове, които:
1. са регистрирани по чл. 38 ЗЗНН за съх­
раняване на видовете нефтопродукти, предмет 
на конкурсната процедура;
2. разполагат с необходимия свободен ка­
пацитет за съхраняване на запасите, предмет 
на конкурсната процедура;
3. имат осигурена охрана по реда на чл. 5, 
ал. 1, т. 2 или 5 от Закона за частната охра­
нителна дейност.
(2) В конкурса не може да участва канди­
дат, който е:
1. обявен в несъстоятелност;
2. в производство по ликвидация;
3. в открито производство по несъстоятел­
ност или е сключил извънсъдебно споразуме­
ние с кредиторите си по смисъла на чл. 740 от 
Търговския закон, а в случай че кандидатът 
е чуждестранно лице – се намира в подобна 
процедура съгласно националните закони и 
подзаконови актове, включително когато не­
говата дейност е под разпореждане на съда, 
или кандидатът е преустановил дейността си;
4. има задължения по смисъла на чл. 162, 
ал. 2, т. 1 от Данъчно-осигурителния про­
цесуален кодекс към държавата и/или към 
община, установени с влязъл в сила акт на 
компетентен орган, освен ако е допуснато 
разсрочване или отсрочване на задълженията;
5. има неизпълнени задължения по създа­
ване и съхраняване на определени му нива от 
запаси по ЗЗНН, установени с влязло в сила 
наказателно постановление, и не е погасил 
задълженията си по наложената имуществена 
санкция или глоба;
6. има висящо съдебно производство с 
агенцията във връзка с неизпълнение на 
задължения по ЗЗНН или по Закона за дър­
жавните резерви и военновременните запаси 
(ЗДРВВЗ).
(3) В конкурса не може да участва канди­
дат, чийто представляващ е осъден с влязла 
в сила присъда, освен ако е реабилитиран, за:
1. престъпление против собствеността по 
чл. 194 – 217 от Наказателния кодекс;
2. престъпление против стопанството по 
чл. 219 – 252 от Наказателния кодекс;
3. престъпление против финансовата, да­
нъчната или осигурителната система, вклю­
чително изпиране на пари, по чл. 253 – 260 
от Наказателния кодекс;
4. подкуп по чл. 301 – 307 от Наказателния 
кодекс; 
5. документно престъпление по чл. 313 от 
Наказателния кодекс;
6. участие в организирана престъпна група 
по чл. 321 и 321а от Наказателния кодекс.
(4) Отсъствието на обстоятелствата по 
ал. 2 и 3 се удостоверява с писмена декла­
рация, подписана от представляващия дру­
жеството, а по ал. 3 – и със свидетелство 
за съдимост.
(5) Кандидатите в конкурсната процедура не 
могат да ползват услугите на подизпълнители.
Чл. 17. (1) Съхранител, отговарящ на ус­
ловията на чл. 16, изразява своето желание 
за съхраняване на запаси на агенцията чрез 
писмено заявление за участие в конкурса. 
Заявлението се подава в деловодството на 
централното управление на агенцията лич­
но от представляващия съхранителя или от 
официално упълномощен негов представител 
или по пощата с препоръчано писмо с обрат­
на разписка до изтичане на крайния срок за 
получаване.
(2) Заявлението за участие в конкурса 
трябва да съдържа:
1. наименование и правноорганизационна 
форма на кандидата, седалище, адрес на управ­
ление, адрес за кореспонденция, електронен 
адрес, телефон и факс;
2. посочване на конкурсната процедура 
съгласно заповедта по чл. 15, ал. 2;
3. изявление, че притежава достатъчно 
свободни съдови вместимости, регистрирани 
по чл. 38 ЗЗНН за съхраняване на запасите 
по конкурсната процедура.
(3) Екземпляр от документацията се пре­
доставя на подателя на заявлението или се 
изпраща по пощата с препоръчано писмо с 
обратна разписка.
Чл. 18. (1) Всеки кандидат може да пред­
стави само една оферта.
(2) Офертата съдържа:
1. идентификационни данни на кандида­
та – име и фамилия, ЕГН/ЛНЧ, номер на 
документ за самоличност, постоянен и настоящ 
адрес – за физическите лица, наименование, 
правноорганизационна форма, седалище, ад­
рес на управление и ЕИК – за едноличните 
търговци и юридическите лица;
2. адрес за кореспонденция и лице за кон­
такти, телефон, факс, електронен адрес;
3. данни за резервоарите, в които се пред­
лага съхраняване на запасите – местонахож­
дение, номера на складовете съгласно регис­
търа по чл. 7, ал. 1, т. 4, буква „б“ от ЗЗНН, 
свободен капацитет;
4. описание на условията и времето за 
транспортиране до и от мястото за съхраня­
ване на запасите;
5. описание на условията и времето за 
извършване на сливоналивните операции за 
запасите по конкурсната процедура;
6. предлагана месечна цена за съхраняване 
на запасите на тон за всеки вид нефтопродукт.